ຫົວໜ້າ ສມປຊ ຕ້ອນຮັບ ຫົວໜ້າສະຖາບັນການເມືອງແຫ່ງຊາດ ໂຮ່ຈີມິນ ສສ ຫຽດນາມ
ໃນຕອນເຊົ້າຂອງວັນທີ 20 ຕຸລາ 2016 ທີ່ ສມປຊ ທ່ານ ຮສ ປອ ທອງສະລິດ ມັງໜໍ່ເມກ ກຳມະ ການສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ, ໄດ້ຕ້ອນຮັບການເຂົ້າຢ້ຽມຢາມຂອງ ທ່ານ ສຈ ປອ ຫງວຽນ ຊວນ ຖັງ ຫົວໜ້າສະຖາບັນການເມືອງ ແຫ່ງຊາດ ໂຮ່ຈີມິນ ສສ ຫວຽດ ນາມ ໃນໂອ ກາດເດີນທາງມາຢ້ຽມຢາມ ແລະ ເຮັດວຽກຢູ່ລາວ.
ພິທີຮັບຟັງປາຖະກະຖາ ວັນສາກົນ ແລະ ສັບປະດາແຫ່ງຊາດ ເພື່ອລຶບລ້າງຄວາມທຸກຍາກ ທີ່ ສມປຊ
ສະຖາບັນການເມືອງ ແລະ ການປົກຄອງແຫ່ງຊາດ ໄດ້ຈັດຕັ້ງພິທີປາຖະກະຖາ ເພື່ອລະນຶກວັນສາ ກົນ ແລະ ສັບປະດາແຫ່ງຊາດ ເພື່ອລຶບລ້າງຄວາມທຸກຍາກ ໃນວັນທີ 19 ຕຸລາ 2016 ທີ່ຜ່ານມານີ້ ຢູ່ທີ່ສະໂມສອນ ພາຍໃຕ້ການເປັນປະທານຂອງ ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ,ເລຂາຄະນະບໍລິຫານງານພັກ, ຫົວໜ້າ ສມປຊ, ພ້ອມດ້ວຍ ຄະນະພັກ, ຄະນະນຳ ຕະຫຼອດຮອດຄູ-ອາ ຈານ ແລະ ນັກສຶກສາທົ່ວ ສມປຊ ເຂົ້າຮ່ວມ.
ກອງປະຊຸມປາຖະກະຖາເຜີຍແຜ່ສະພາບ ການພັດທະນາເສດຖະກິດ-ສັງຄົມຂອງ ສ ກູບາ.
ໃນຕອນເຊົ້າຂອງວັນທີ 19 ຕຸລາ 2016, ທີ່ສະໂມສອນໃຫຍ່ ສມປຊ ໄດ້ຈັດກອງປະຊຸມປາຖະກະ ຖາເຜີຍແຜ່ສະພາບການພັດທະນາເສດຖະກິດ-ສັງຄົມຂອງ ສ ກູບາຂຶ້ນ, ໃຫ້ກຽດເຂົ້າຮ່ວມໃນພິທີດັ່ງກ່າວມີ ທ່ານ ປທ ອຸບົນ ມະຫາໄຊ ຮອງຫົວໜ້າ ສມປຊ, ທ່ານ ສູນທອນ ສິຣິສັກ, ກຳມະການສະມາຄົມມິດຕະ ພາບລາວ-ກູບາ, ພ້ອມນັ້ນ, ຍັງມີຫົວໜ້າຫ້ອງການ, ຫົວໜ້າກົມ, ຮອງກົມ, ພະນັກງານ, ຄູ-ອາຈານ ແລະ ນັກສຶກສາທົ່ວ ສມປຊ ເຂົ້າຮ່ວມຢ່າງພ້ອມພຽງ.
ສະຖາບັນດິດວິທະຍາສາດສັງຄົມແຫ່ງຊາດ ສສ ຫວຽດນາມ ເຜີຍແຜ່ບົດຮຽນການຄົ້ນຄວ້າວິທະຍາສາດ
ເພື່ອເປັນການປະຕິບັດຕາມແຜນການຂອງການຄົ້ນຄວ້າວິທະຍາສາດ ໃນສົກ 2016-2017 ໃນຕອນແລງຂອງວັນທີ 17 ຕຸລາ 2016 ຢູ່ທີ່ຫ້ອງປະຊຸມຊັ້ນ 1 ຕຶກສູນຂໍ້ມູນຂ່າວສານ ໄດ້ມີການຮັບຟັງການ ເຜີຍແຜ່ບົດຮຽນຂອງການຄົ້ນຄວ້າວິທະຍາສາດຈາກ ທ່ານ ຫງວຽນ ແທງ ຮ່າ ຫົວໜ້າກົມພົວພັນຮ່ວມມືສາກົນ ສະຖາບັນດິດວິທະຍາສາດສັງຄົມແຫ່ງຊາດ ສສ ຫວຽດນາມ ແລະ ເປັນກຽດເຂົ້າຮ່ວມຂອງ ທ່ານ ຮສ ປອ ບຸນຄົງ ຫຼ້າຄຳສາຍ ຮອງຫົວໜ້າ ສມປຊ, ຜູ້ເຂົ້າຮ່ວມມີ ພະນັກງານ, ຄູ-ອາຈານ ແລະ ນັກສຶກສາ ປະລິນຍາໂທ ຮຸ່ນທີ XI.